Ribe Stifts Adresseaviser, 1832-03-06
Udenlandske Efterretninger. Frankerig. Det skal ikke blot være Hertuginden af Berty, der saa virksomt understøtter de carlistiske Bevægelser i Frankerig; men man paastaaer, nu ogsaa, at der fra Spanien kraftigen virkes for dette Øiemed, og at en stor Mængde Penge indkomme fra den spanske Geistlighed og endnu fra et andet Sted, for at vedligeholde Conspirationer imod Juliregjeringen; ja man føier til, at Sammensværgelsen af 2den Februar er bleven betalt fra Madrid. - Garnisonen, i Paris skal ganske forandres. Saavel for denne, som for andre Omqvarteeringer af Tropper i Landets forskjellige Egne angives den Grund, at Soldaterne, maae øves og hærdes ved Marscher; men man vil vide at den egentlige Aarsag er Carlisternes Virksomhed, for at vinde Tilhængere i Hæren, hvilket man stræber at forebygge ved idelige Forlægninger. Frankerigs indvores Tilstand er vedvarende betænkelig. Enkelte Pariserblade indeholde fornærmelige Udtryk og beskyldninger, endog mod Kongens Person, hvorfor de idelig sagsøges: i Versailles finder man Steentryk opslagne, som forestille Henrik d. 5te med en lilliemykket Fane i den høire Haand, og et ved Siden staaende Bord, hvorpaa der ligger et Kort over Frankerig, i Vesten antage Banderne stedse en mere truende Skikkelse; de begynde at vise sig i Uniform, tvinge de Conictiberede til at gjøre fælles Sag med dem, sværme allevegne omkring og plyndre Kasser og slaae Gensdarmer ihiel: i Syden gaaer det ikke stort bedre, i Alais skal det paa Hertugen af Bertys Dødsdag (d. 14de Febr.) være kommet til blodigt Haandgemæng mellem Carlister og Patrioter; i La Valette har det carlistiske Parti under royalistiske Sange og haarde Trusler hugget Frihedstræet om, lignende Ting, skulle være skeete paa andre Steder, og i Toulon har man fundet Smædevers opslaget mod Ludvig Phitip, hvori hans Regjering spaaes en hastig Ende. Med Budgettet gaaer det i den senere Tid noget raskere fremad; Forhandlingerne om Budgettet for det Jndre samt for Handelen og de offentlige Arbeider ere bragte til Ende, og man skulde med det første tage fat paa de udvortes Anliggender; men, da det, uagtet alle Hr. Cas. Petriers Bestræbelser, endnu ikke er lykket at give disse Anliggender en tilfredsstillende Vending, faae Cabinettet dette Øieblik med stor Bekymring imøde. I et af Kammerets Møder kom forleden Polakkernes Tarv paa Bane, ved hvilken Leilighed Lafayette og Mauguin fremkom med saa haarde Ord om Ministeriets Forhold i de polske og italienske Anliggender, at Hr. Pertier havde ondt ved at forsvare sig. Hvad Ludvig d. 16des Dødsfest angaaer, har Pairskammeret vedtaget, at denne Dag, skal til Tegn paa Sorg være en Feriedag for Administrationen og de offentlige Auctoriteter; men at derøvrige Bestemmelser om denne Fest skulle være ophævede. Denne Afgjørelse af Sagen vækker stor Opsigt, og de liberale Blade spaae de forfærdeligste Følger af den afgjorte Opposition, hvori Pairerne vedblive at sætte sig mod de Deputeredes Kammer. - At befalinger om nye Udrustninger af Krigskibe ere sendte baade til Toulon og Brest, ansees for saa meget mere mærkeligt, som mange Marinesoldater ere for kort Tid siden blevne afskedigede. Man holder for at Regjeringen med disse Rustninger har en Hensigt, som den vil holde skjult. - Hertugen af Treviso (Mortiet) er udnævnt til Gesandt ved Hoffet i Petersburg.